cyanic-selkie/wikianc huggingface dataset:
Odin (sarjakuvahahmo)
Voimat ja varusteet
Odinilla on valtavasti tietoa muinaisista salatieteistä. Hän on myös erinomainen lähitaistelija ja tuhansien vuosien sodankäynnit ovat muovanneet hänestä mestaritaktikon.
Odin käyttää taisteluissa apunaan Gungniria, lumottua keihästä. Keihäs on taottu myyttisestä uru-metallista, joka on käytännössä tuhoutumatonta. Kuten Thorin vasara Mjölnirkin, myös Gungnir palaa heittäjänsä käteen. Erään kerran Odin heitti keihäänsä kiinni seinään, josta edes voimallinen Herkules ei saanut sitä irti.
Vasta Odinin käskystä keihäs irtosi ja lensi takaisin omistajansa käteen. Odin käyttää keihästä myös oman voimansa kanavoimiseen, yleensä voimakkaiden energiaiskujen muodossa. Tähän tarkoitukseen Odin kuitenkin käyttää mieluummin Kaikkeuden Spektriä, Thrudstokia. Näiden aseiden lisäksi Odin suosii lähitaistelussa miekkaa, jolla ei kuitenkaan tunnu olevan mitään erityisiä voimia.
Rajoitukset
Vaikka Odin väittääkin olevansa kaikkivoipa, hänellä on rajansa. Hän ei kykene matkustamaan ajassa ilman apua. Hän ei voi luoda elämää tyhjästä. Odin kykenee pidättelemään kuolleen sielua siirtymästä tuonpuoleiseen vain valtavilla ponnistuksilla.
Odinin valtava voimakin kuitenkin kukistui (ja vaikka hänellä oli apunaan kaikkien asgardilaisten elämänenergia) Celestiaalien edessä. Silloin tällöin Odinin on myös vajottava ns. Odinuneen, joka lataa hänen voimansa. Tällöin hän on kuitenkin haavoittuvainen ja unensa ajan kuolevainen. Odinunen pituus vaihtelee; joskus se vaatii vain yhden yön, joskus enemmän kuin viikon (yleisesti se kuitenkin on yksi yö vuodessa).
Odin muissa medioissa
Odin esiintyy videopelissä Marvel: Ultimate Alliance tärkeänä NPC-hahmona. Tohtori Doom onnistuu Pahuuden Mestarien avulla varastamaan Odinvoiman itselleen ja pelaajan tehtävä on Marvel-universumin sankareita kontrolloiden palauttaa voima Odinille. Pelissä Odinia ei kuitenkaan koskaan tavata kunnolla, useimmiten hänen äänensä kuuluu.
Luettelo pikkuplaneetoista: 6001–7000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 6001:stä ja päättyen 7000:een. Kokonaisen luettelon löytää katsomalla Luettelo pikkuplaneetoista.
Coreper
Coreper kokoontuu kahdessa kokoonpanossa (I ja II). Niiden toimialat ulottuvat koko EU:n toimialalle pois lukien maatalouskysymykset, joita valmistelee maatalouden erityiskomitea.
Coreper II valmistelee seuraavien neuvoston kokoonpanojen toimintaa:
Coreper I puolestaan valmistelee neuvoston muiden kokoonpanojen toimintaa:
Komitea koostuu nimensä mukaisesti unionin jäsenvaltioiden edustajista. Jäsenvaltioiden suurlähettiläät EU:ssa toimivat edustajina Coreper II:ssa ja heidän sijaisensa Coreper I:ssä. Komitean puheenjohtajana toimii kulloisenkin puheenjohtajavaltion edustaja.
Coreper on perustettu Euroopan yhteisön perustamissopimuksessa eli Rooman sopimuksessa, jonka 207. artiklan mukaan jäsenvaltioiden pysyvistä edustajista koostuva komitea huolehtii neuvoston työn valmistelusta sekä suorittaa neuvoston sille antamat toimeksiannot.
Myös Coreperin työtä valmistellaan. Ns. mertensit valmistelevat Coreper I:n työskentelyä ja ns. anticit vastaavasti Coreper II:n. Myös näissä kokoonpanoissa on virkamiesedustaja jokaisesta jäsenvaltiosta.
Cleveland
Cleveland on Yhdysvaltojen Ohion osavaltiossa sijaitseva kaupunki. Kaupunki kuuluu niin sanottuun ruostevyöhykkeeseen, Koillis-Yhdysvaltojen perinteiseen teollisuusalueeseen.
Historiaa
Clevelandin perustamisesta kerrotaan George Washingtonin ennustaneen: ”Siellä, missä Cuyahogajoki laskee Eriejärveen, nousee yhteisö, jolla on suuri kaupallinen merkitys.”
Alueella oli suuri merkitys intiaaniväestölle, mutta kenraali Moses Cleaveland kykeni sopimaan alueen asuttamisesta siirtolaisilla 22. heinäkuuta 1796. Paikan nimeksi tuli Cleaveland, mutta ensimmäinen a putosi nimestä jo varhain. Vuonna 1832 rakennettiin Ohion–Erien kanava ja vuonna 1837 kaupunkiin tuli rautatie.
Clevelandista tuli suuri terästeollisuuden keskus, johon rautamalmi saatiin järvialueen poikki Minnesotasta ja hiili etelästä. Näihin aikoihin myös Standard Oil-Companyn perustaja John D. Rockefeller loi rikkautensa Clevelandissä.
Lama ja autoteollisuuden irtisanomiset veivät Clevelandin velkajärjestelyyn vuonna 1978. Tämä oli ensimmäinen kerta 1930-luvun laman jälkeen kun yhdysvaltalainen kaupunki ei kyennyt maksamaan velkojaan. Järjestely koski lyhytaikaisia lainoja paikallisilta pankeilta 15,5 miljoonan dollarin edestä; kaikkiaan kaupungilla oli velkaa yli 30 miljoonaa. Kaupungin väkiluku oli laskenut 1960- ja 1970-luvuilla, ja monia työpaikkoja oli siirtynyt muualle. Velkajärjestely jatkui vuoteen 1987.
Nykyaikaa
Terästeollisuuden menetettyä merkitystään itse kaupungin keskusta on kutistunut.
Maantiede ja ilmasto
Yhdysvaltain väestönlaskentaviraston mukaan kaupungin pinta-ala on 213,5 km² josta maata on 201,0 km² ja vettä 12,5 km². Veden osuus on 5,87 %.
Clevelandin ilmastoon vaikuttaa Isojenjärvien läheisyys. Alkutalvesta siellä tuntuu avoveden vaikutus lumisateeseen ennen kuin Erie-järvi ehtii jäätyä. Erie on matalin Isoistajärvistä, ja jäätyy useimpina vuosina tammikuun puoliväliin mennessä. Kun Clevelandiin virtaa kylmää ilmaa avoimen järvenselän yli, lunta voi kertyä 15 cm tunnissa. Näihin lumipyryihin voi liittyä ukkostakin.
Kuumimman kuukauden, heinäkuun, keskimääräinen ylin lämpötila on 28,0 °C. Tammikuu on kylmin kuukausi, jolloin keskimääräinen alin lämpötila on -8,0 °C. Keskimääräinen alin lämpötila on pakkasen puolella joulukuusta maaliskuuhun.
Väestö
Kaupungin virallinen väkiluku oli jo vuonna 1930 yli 900 000. Vuonna 2013 tehdyn väestönlaskennan mukaan Clevelandin kaupungissa on asukkaita 390 113 ja metropolialueella noin 2 miljoonaa. Laajemmalla suurkaupunkialueella, johon luetaan mukaan myös Akron esikaupunkeineen, asuu noin 3,5 miljoonaa ihmistä. Itse kaupungin väestöstä on laskettu 41,5 % eurooppalaisperäisiksi, 51,0 % afroamerikkalaisiksi ja 7,3 % latinoiksi.
Urheilu
thumb|[[Cleveland Indiansin kotistadion Progressive Field.]] Clevelandissa toimivia ammattilaisurheiluseuroja ovat koripallon NBA-sarjajoukkue Cleveland Cavaliers, baseballjoukkue Cleveland Indians ja amerikkalaista jalkapalloa NFL-liigassa pelaava Cleveland Browns. Kaikkien kyseisten joukkueiden stadionit sijaitsevat kaupungin keskustan alueella.
Piper Aircraft
1920–1945
William T. Piper syntyi Bradfordissa, Pennsylvaniassa. Hän toimi öljyalalla eikä hänellä ollut lainkaan kokemusta lentokoneista, kun hän tuli Taylor Aircraft Companyn johtokuntaan 1920-luvun alussa. Taylor-veljekset valmistivat kevyttä yksimoottorista ja –tasoista lentokonetta, joka lensi 20 hevosvoiman Brownbach Tiger Kitten-moottorilla. Tästä koneesta tuli suositun Piper Cubin esikuva. William Piperia on Yhdysvalloissa aikoinaan kutsuttu ilmailun Henry Fordiksi.
Kun Gilbert Taylor lähti yrityksestä, Bill Piper palkkasi uudeksi pääsuunnittelijaksi Walter Jamouneaun. Hän suunnitteli Piper Cub-koneen, J-3:n.
Vuonna 1937 tulipalo tuhosi Bradfordin tehtaan ja uusi tehdas pystytettiin entiseen silkkikutomoon Lock Haveniin, Pennsylvaniaan. Tällöin yhtiön nimeksi tuli The Piper Aircraft Corporation.
Toinen maailmansota tarvitsi myös suuren määrän siviilikoneita. Piper alkoi valmistaa J-3-konettaan sotilasversiona. Piper L-4-konetta käytettiin sotilaslentäjien peruskoulutukseen ja niitä rakennettiin lähes 6 000 kappaletta. 80% amerikkalaisista sotilaslentäjistä sai peruskoulutuksensa tällä helposti lennettävällä koneella.
1945–1980
Piperin koneet olivat olleet putkirunkoisia ja kangaspäällysteisiä sodan loppuun asti. Sodan jälkeen Piper valmisti ensimmäisen kokometallikoneen, Piper Apachen helmikuussa 1954. Se oli ensimmäinen 2-moottorinen Piper. Tästä alkoi koneiden nimeäminen intiaaniheimojen mukaan.
Piper näki yleisilmailun silloisen kasvupotentiaalin. 1957 Piper perusti tutkimuskeskuksen Floridan Vero Beachiin. Ensimmäinen siellä suunniteltu kone oli lannoitus/myrkytyslentokone PA-25 Pawnee. Piper PA-28 Cherokee sai FAA:n tyyppihyväksynnän lokakuussa 1960. Sen tuotanto alkoi tammikuussa 1961.
Nelipaikkainen, yksimoottorinen Cherokee tuli Piperin suosituimmaksi koneeksi vuosikymmeniksi eteenpäin. Piper Warrior, Archer, Dakota, Arrow, Seneca ja Saratoga perustuivat siihen.
Piper PA-32 eli Cherokee Six -sarja tuli markkinoille 1965. Nimensä mukaan siihen sopi kuusi ihmistä. Piper PA-32-perheen uusin kone on Saratoga II TC vuodelta 1997.
1967 alkoi 2-moottorisen PA-31 Navajon valmistus. Sen versioita ovat Navajo Chieftain ja Mojave, kaasuturbiinilla potkuria pyörittävät Cheyenne I, Cheyenne II ja Cheyenne IIXL. 1979 markkinoille tuli 2-moottorinen Cheyenne III. Cheyennestä tuli monen lentoyhtiön lentokoulun koulukone.
Vuonna 1971 tuli PA-34 Seneca myyntiin.
1980–
1983 oli vuosi, jolloin monet pienet amerikkalaiset lentokonetehtaat lopettivat mm. tuotevastuukysymysten vuoksi. Piper toi tuolloin markkinoille PA-46 Malibun. Paineistettuna se oli liikesuihkukoneiden veroinen mutta paljon halvempi. 1988 siitä tuli uusi versio Malibu Mirage.
The New Piper Aircraft, Inc. syntyi kesällä 1995, kun yhtiön pääjohtaja Charles Suma ja joitakin muita yhtiön työntekijöitä osti Piper Aircraft Corporationin. Uudessa yhtiössä oli alle sata työntekijää. Se on tuonut myyntiin mm. Seneca V, Saratoga II TC, Malibu Meridian sekä Piper 6X ja Piper 6XT koneet. New Piperin tehdas on edelleen Pennsylvaniassa.
Pieni-Kaukuu
Pieni-Kaukuu on Keski-Suomessa Jyväskylässä Korpilahdella Horkankylän lähellä sijaitseva järvi.
Maantietoa
Järven pinta-ala on 21 hehtaaria, se on 1,3 kilometriä pitkä ja 250 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,0 kilometriä.
Jens Stoltenberg
Jens Stoltenberg (s. 16. maaliskuuta 1959 Oslo) on norjalainen poliitikko, entinen Työväenpuolueen puheenjohtaja ja Norjan pääministeri ja nykyinen Naton pääsihteeri.
Tausta ja yksityiselämä
Koulutukseltaan Stoltenberg on taloustieteen maisteri Oslon yliopistosta. Stoltenbergin puoliso on vuodesta 1987 ollut Ingrid Schulerud, ja heillä on kaksi lasta. Myös hänen vanhempansa ovat toimineet politiikan parissa. Isä Thorvald Stoltenberg oli diplomaatti ja puolustus- ja ulkoministeri, äiti Karin Stoltenberg valtiosihteeri. Stoltenberg on asunut lapsuudessaan Jugoslaviassa, missä hänen isänsä toimi Norjan suurlähettiläänä.
Vuonna 2002 Stoltenberg myönsi kokeilleensa kannabista nuoruudessaan.
Stoltenberg ei kuulu Norjan kirkkoon, muttei halua määritellä itseään ateistiksi.
Ura Norjan politiikassa
Stoltenberg toimi Norjan pääministerinä vuosina 2000–2001 ja 2005–2013. Hän on toiminut elinkeino- ja energiaministerinä 1993–1996 Gro Harlem Brundtlandin hallituksessa sekä valtiovarainministerinä 1996–1997 Thorbjørn Jaglandin hallituksessa. Stoltenbergin toinen hallitus oli Norjan ensimmäinen enemmistöhallitus 20 vuoteen yhdessä keskustapuolueen ja sosialistisen vasemmistopuolueen kanssa. Stoltenbergin pääministerikaudelle sattuivat Anders Behring Breivikin tekemät terrori-iskut.
Työväenpuolueessa Stoltenberg oli varapuheenjohtajana, kunnes astui entisen puheenjohtajan Thorbjørn Jaglandin tilalle marraskuussa 2002. Työväenpuolueen johdossa Stoltenberg toimi kesäkuuhun 2014 asti. Tultuaan valituksi Naton uudeksi pääsihteeriksi hänen seuraajakseen puolueen johtoon valittiin kesäkuun 2014 puoluekokouksessa Jonas Gahr Støre.
Stoltenbergilla arveltiin olevan hyvät suhteet Venäjään. Stoltenberg ja Venäjän presidentti Dmitri Medvedev allekirjoittivat vuonna 2010 sopimuksen, jolla maiden väliset vuosikymmeniä kestäneet rajakiistat Barentsinmerellä ratkaistiin. Vuonna 2012 Norja ja Venäjä sopivat vielä viisumivapaan vyöhykkeen luomisesta maiden välisellä maarajalla.
Vuonna 2011 Työväenpuolue ja Norjan ammattiliittojen keskusjärjestö osti Stoltenbergille 380 000 kruunun arvoisen veneen syntymäpäivälahjaksi, mikä herätti kritiikkiä.
Naton pääsihteeri
Stoltenberg aloitti lokakuun 2014 alussa Naton pääsihteerinä. Hän seurasi tehtävässä tanskalaista Anders Fogh Rasmussenia.
Stoltenbergin pääsihteerikaudella Pohjois-Makedonia, Montenegro ja Suomi liittyivät Natoon.
Stoltenbergin kautta jatkettiin kolmesti. Kun Venäjä hyökkäsi Ukrainaan, Stoltenberg pysyi rauhallisena länsivaltojen halutessa puolustaa Ukrainaa.
Helmikuussa 2022 uutisoitiin, että Stoltenberg on nimitetty Norjan keskuspankin pääjohtajaksi. Hänen kautensa Naton pääsihteerinä kerrottiin päättyvän lokakuun alussa 2022 ja hänen ilmoitettiin aloittavan uudessa työssään pääjohtajana joulukuussa 2022. Maaliskuussa 2022 Naton huippukokous kuitenkin päätti, että Stoltenbergin kausi päättyy vasta syyskuun lopussa vuonna 2023. Hänen kauttaan pidennettiin uudestaan heinäkuussa 2023: hänen on määrä pysyä virassa lokakuuhun 2024 asti.
Kuningaskalastaja
Kuningaskalastaja (Alcedo atthis) on koskipaikoissa viihtyvä lintu. Se on taitava lentäjä, joka heittelee saaliskalojaan ilmaan saadakseen ne osumaan pää tai pyrstö edellä kurkkuunsa.
Koko ja ulkonäkö
Kuningaskalastajan selkäpuoli on metallinhohtoisen sininen, korvaläikät ja vatsapuoli ovat punaruskeat. Leuka ja niskan sivut ovat valkoiset. Linnun pituus on noin 19 cm.
Levinneisyys
Kuningaskalastajaa tavataan Euroopassa, Aasiassa ja Afrikassa. Se on muuttolintu vain siellä missä sen kotijoki jäätyy. Etelä-Suomessa se on säännöllisen levinneisyysalueensa pohjoisrajalla, joten kannan vaihtelu vuodesta toiseen on suurta. Kuningaskalastaja on Suomen harvinaisimpia pesimälintuja: Suomen pesimäkannaksi on arvioitu 1–15 paria. pienoiskuva|Kuningaskalastaja.
Elinympäristö
Kuningaskalastaja viihtyy aina veden lähettyvillä, joskus istuu veden päälle kaartuvassa puussa.
Lisääntyminen
pienoiskuva|Kuningaskalastajan munia. Pesä on hiekkatörmään rakennettu tunneli, ei aina rantatörmässä. Munia tulee 6–7 kappaletta.
Ravinto
Kuningaskalastaja syö vain vesieläimiä; kalojen lisäksi selkärangattomia kuten kotiloita. Kaloja se nappaa lekuttelemalla veden yllä, josta syöksyy.
”Jäälintu”
Antiikin mytologiassa esiintyvä jäälintu vastaa kuvauksen perusteella kuningaskalastajaa. Turun Akatemiassa jäälinnusta julkaistiin vuonna 1682 Anders Wanochiuksen johdolla väitöskirja.
Roman Kresta
Roman Kresta (s. 24. huhtikuuta 1976) on tšekkiläinen rallikuljettaja. Rallidebyytin hän teki vuonna 1994. Hän on kaksinkertainen Tšekin rallimestari vuosilta 2000 ja 2001. Mestaruudet hän voitti Škoda Octavia WRC:n ratissa. Hän on osoittanut olevansa ajoittain nopea myös MM-sarjassa, mutta onnistui saamaan vain yhden kauden sopimuksen Fordin tehdastallin kanssa kaudeksi 2005, jolloin hän ajoi Toni Gardemeisterin tallikaverina ja onnistui voittamaan Gardemeisterin muutamia kertoja ek ajoissa. Kauden 2005 jälkeen Kresta jatkoi Ford-tallissa testikuljettajana. Viimeiset MM-rallinsa Kresta ajoi yksityisellä N-ryhmän Mitsubishillä Ruotsissa ja Suomessa kaudella 2010.
Times Squaren pallo
thumb|Times Squaren pallo Times Squaren pallo on aikapallo, joka pudotetaan suurin juhlallisuuksin uudenvuodenyönä merkiksi vuoden vaihtumisesta New Yorkin Times Squarella. Pallo on valmistettu 2 668:sta Waterford-kristallista. Waterford on ollut osa Times Squaren uudenvuodenaaton juhlintaa vuodesta 1999 lähtien.
Miroslav Kadlec
Kadlec edusti kotimaassaan Vitkovicea, Chebiä, Drnovicea ja Brnota sekä Saksassa kausina 1990–1998 Kaiserslauternia. Hän pelasi Saksan Bundesliigassa seitsemänä kautena 210 ottelua, joissa hän teki 16 maalia, ja Saksan 2. Bundesliigassa yhtenä kautena 24 ottelua, joissa hän teki yhden maalin.
Kadlec pelasi Tšekkoslovakian maajoukkueessa 38 maaottelua, joissa hän teki yhden maalin, ja Tšekin maajoukkueessa 26 maaottelua, joissa hän teki yhden maalin. Tšekkoslovakian yltäessä MM-kilpailuissa 1990 puolivälieriin Kadlec pelasi avauskokoonpanossa joukkueensa kaikki viisi lopputurnausottelua. EM-kilpailuissa 1996 Tšekin maajoukkue saavutti hopeaa ja Kadlec pelasi avauskokoonpanossa viidessä joukkueensa kuudesta lopputurnausottelusta ja oli poissa vain viimeisestä alkulohko-ottelusta. Välierä Ranskaa vastaan ratkesi Tšekin voitoksi rangaistuspotkukilpailussa, jossa Kadlec teki voiton ratkaisseen joukkueensa kuudennen maalin.
Seine großen Erfolge 2 (In einer Bar in Mexico)
Seine großen Erfolge 2 (In einer Bar in Mexico) on saksalaisen laulajan Heinon studio-albumi vuodelta 1971.
Outside (kappale)
Outside on skotlantilaisen DJ-tuottaja Calvin Harrisin kappale hänen neljänneltä, Motion-albumilta. Kappaleella vierailee laulaja-lauluntekijä Ellie Goulding ja se julkaistiin albumin neljäntenä singlenä 20. lokakuuta 2014. Se on toinen kerta kun kyseiset artistit esiintyivät yhdessä vuonna 2013 julkaistun "I Need Your Loven" jälkeen.
Live in London
Live in London voi tarkoittaa:
Formula 2000
Formula 2000 tai F2000 voi tarkoittaa seuraavia:
HMS Dorsetshire
HMS Dorsetshire on ollut kolmen Britannian Kuninkaallisen laivaston aluksen nimenä.
Gofukumachin metroasema
Aseman lähistöllä sijaitsevat muun muassa:
Mesopotamía
Mesopotamía (myös Mesopotamiá, Μεσοποταμιά) on Kreikan kaupunki sekä samanniminen Kastorián kunnan kunnallisyksikkö (Δημοτική Ενότητα Μεσοποταμίας, Dimotikí Enótita Mesopotamías) ja entinen itsenäinen kunta. Se sijaitsee Kastorián alueyksikössä Länsi-Makedonian alueella. Koko kunnallisyksikön väkiluku on 4 224 ja varsinaisen Mesopotamían kaupungin väkiluku 2 099 (vuonna 2011).
Mesopotamían pieni kaupunki sijaitsee noin 12 kilometriä länteen Kastorián kaupungista. Sen nimi, suomeksi ”Jokien välissä”, viittaa sijaintiin Aliákmonas- ja Ladopótamos-jokien välissä. Mesopotamían kunnallisyksikkö käsittää alueen Kastorián kunnan länsiosissa.
Mesopotamía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kastorián kuntaan yhdessä Agía Triádan, Ágioi Anárgyroin, Kastrákin, Kleisoúran, Korestían, Makednoín ja Vítsin kanssa, jolloin se muuttui uuden kunnan kunnallisyksiköksi.
Kunnallisyksikön osat
Mesopotamían kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Constance Smith
Constance Smith (7. helmikuuta 1929 Limerick, Irlanti – 30. kesäkuuta 2003 Lontoo, Yhdistynyt kuningaskunta) oli irlantilainen näyttelijä, jonka lyhyt ura oli huipussaan 1950-luvun alussa. Hänet löydettiin 1946 Hedy Lamarr -näköiskilpailusta, ja Hollywood-sopimuksen hän sai 1950. Smithin ura alkoi hiipua jo 1950-luvun aikana, ja viimeisen elokuvansa hän teki 1959 Italiassa. Smith kärsi jo uransa aikana mielenterveysongelmista ja alkoholismista. Uransa jälkeen hän joutui vankilaan puukotettuaan puolisoaan Paul Rothaa. Smith eli viimeiset vuotensa kodittomana.
Nuoruus
Constance Smith syntyi helmikuussa 1929 Irlannin Limerickissä. Toisten lähteiden mukaan hän olisi syntynyt jo vuoden 1928 tammi- tai helmikuussa. Constance oli vanhin perheen 11 lapsesta, joista kuitenkin osa kuoli jo vauvaiässä.
Smithit olivat hyvin köyhiä, ja he muuttivat taloudellisista syistä Limerickistä Dubliniin. Tilanne ei kuitenkaan helpottanut, ja he elivät äärimmäisessä köyhyydessä Ranelagh’n alueella yksihuoneisessa asunnossa. Perheen isä kuoli tuberkuloosiin vuonna 1944, ja Constance joutui jättämään koulun kesken auttaakseen perheen elannossa.
Ura
Constancen äiti ilmoitti 1946 tyttärensä Dublinissa Hedy Lamarr -näköiskilpailuun, jonka Constance myös voitti. Hänet kutsuttiin sen ansiosta viihdeyritys The Rank Organizationin koe-esiintymiseen, joka johti seitsemänvuotiseen sopimukseen Rankin kanssa. Yritys lähetti Smithin Lontooseen kouluunsa, jossa oppilaille opetettiin etikettiä, arvokkuutta ja näyttämötaitoja. Rank yritti myös piilottaa Smithin irlantilaisuuden, mutta tämä ei suostunut vaihtamaan nimeään eikä muuttaa aksenttiaan.
Smith alkoi saada rooleja englantilaisista b-elokuvista, ja hän sai huomiota Kadun kasvatista (1950), jossa hän näytteli irlantilaista sisäkköä. 20th Century Foxin Darryl F. Zanuck teki Smithin kanssa sopimuksen.
Smith valittiin Yhdysvalloissa Kaksi maailmaa -elokuvan pääosaan, mutta miespääosan esittäjä Tyrone Power piti Smithiä kuitenkin liian kokemattomana ja hänet korvattiin Ann Blythillä. Smith näytteli seuraavina vuosina useissa elokuvissa, mutta hänen tekemänsä elokuvat eivät menestyneet erityisen hyvin. Smithin elokuvia olivat muun muassa Tulipaholainen (1952), Suursuon vangit (1952), Kultaisen kondorin aarre (1953), Taksi (1953) ja Mies ullakolla (1953).
Smithin ja Foxin sopimus päättyi vuoteen 1953, jolloi hän kärsi todennäköisesti mielenterveysongelmista ja alkoholismista. Smith oli tehnyt sopimuskautenansa abortin Foxin painostuksesta, ja hänen liittonsa Bryan Forbesin kanssa oli loppumassa. Smith teki 1950-luvulla joitakin elokuvia Englannissa ja Italiassa. Italiassa häntä mainostettiin ruskeahiuksisena Grace Kellynä. Smithin viimeinen elokuva oli La congiura dei Borgia (1959).
Yksityiselämä: avioliitot, alkoholismi ja mielenterveysongelmat
Smith oli 1951–1955 naimisissa brittiläisen elokuvantekijän ja kirjailijan Bryan Forbesin kanssa. Smith pyysi avioeroa uskottomuuden takia. Forbes meni vielä vuoden 1955 aikana naimisiin näyttelijä Nanette Newmanin kanssa. Smith meni 1956 Italiassa naimisiin entisen fasistipoliitikon pojan Araldo di Crollalanzan kanssa. Heidän liittonsa kuitenkin mitätöitiin myöhemmin. Smith yritti vuonna 1958 ensimmäisen kerran itsemurhaa ottamalla yliannostuksen barbituraatteja.
Smith tapasi Italiassa myös brittiläisen dokumentaristi Paul Rothan, joka oli 20 vuotta häntä vanhempi. Heitä yhdisti kiinnostus vasemmistopolitiikkaan ja jazziin, mutta myös rankka juominen. Smithin ja Rothin suhde olikin hyvin myrskyisä. Smith puukotti joulukuussa 1961 Rothaa haaroihin ja viilsi itseään ranteeseen. Smith tuomittiin kolmeksi kuukaudeksi vankeuteen. Toisen kerran hän puukotti Rothaa 1968 ja kolmannen kerran 1975. Smith yritti myös useita kertoja itsemurhaa. Tästä huolimatta Rotha ja Smith olivat naimisissa 1974–1979.
Chris Poland
Christopher ”Chris” Poland (s. 1. joulukuuta 1957 Dunkirk, New York, Yhdysvallat) on yhdysvaltalainen kitaristi, joka toimi Megadeth-yhtyeen soolokitaristina vuosina 1984–1987.
Uran varhaiset vaiheet (1977–1983)
Poland aloitti kitaransoiton ollessaan lukiossa. Hänen ensimmäinen yhtyeensä oli jazzia soittava Welkin. Poland muutti Los Angelesiin vuonna 1977. Los Angelesissa hän liittyi The New Yorkers -yhtyeeseen, johon kuuluivat hänen lisäkseen saksofonisti Don Roper, bassokitaristi Robert Pagliari, kitaristi Stu Samuelson sekä Stun veli, rumpali Gar Samuelson, joka liittyi myöhemmin Megadethiin yhtäaikaisesti Polandin kanssa. The New Yorkers nousi kovaan suosioon Los Angelesissa.
Ura Megadethissa (1984–1987)
Poland liittyi Dave Mustainen perustamaan thrash metal -yhtye Megadethiin vuonna 1984. Hän oli katsomassa yhtyettä eräällä klubikeikalla, ja huomasi hänen vanhan tuttunsa Gar Samuelsonin soittavan rumpuja. Keikan loputtua Poland meni juttelemaan yhtyeen jäsenten kanssa takahuoneeseen. Pian Mustaine valitsi Polandin yhtyeen uudeksi kitaristiksi Samuelsonin kerrottua hänen taidoistaan ja suositeltuaan häntä.
Vuonna 1985 Megadeth julkaisi debyyttialbuminsa, joka kantoi nimeä Killing Is My Business... And Business Is Good! Albumin tiimoilta Megadeth alkoi saada vähitellen suosiota, ja pääsi kiertämään Yhdysvaltoja 72 viikon ajaksi albumin kiertueella. Kiertueen jälkeen Poland erosi yhtyeestä hetkeksi aikaa, sillä kiertueen pituus oli polttanut hänet loppuun. Poland korvattiin hetkellisesti Mike Albertilla. Albert kuitenkin lähti yhtyeestä pikaisen visiittinsä jälkeen kun Poland palasi yhtyeeseen sen alkaessa äänittämään uutta studioalbumiaan. Vuonna 1986 julkaistu Megadethin toinen studioalbumi oli edeltäjäänsä suurempi menestys, mutta albumin nauhoittamisen jälkeen Poland ja Samuelson olivat sortuneet huumeisiin.
Kun Megadeth aloitti uuden kiertueensa vuoden 1986, Polandin huumeriippuvuus oli todella paha. Hän yritti päästä päihdeongelmistaan eroon kiertueen päätyttyä. Mustaine kuitenkin kertoi Polandille ja Samuelsonille, että yhtyeen olisi parempi jatkaa ilman heitä.
Sooloura ja lyhytikäisiin projekteihin siirtyminen (1990–1999)
Poland julkaisi ensimmäisen sooloalbuminsa vuonna 1990. Return to Metalopolis menestyi kohtalaisesti listoilla ja se uudelleenjulkaistiin vuonna 2002. Chrisin veli Mark Poland soitti albumilla rumpuja. Poland kiersi Yhdysvaltoja albumin kiertueella noin puoli vuotta, jonka jälkeen hän jätti soolouran hetkellisesti siirtyessään lyhytikäisiin projekteihin.
Poland perusti vuoden 1993 alussa vuoden kestäneen projektin, Damn the Machinen. Yhtye levytti ainoastaan yhden albumin, Damn the Machinen hieman ennen hajoamistaan. Vuonna 1994 Poland liittyi Mumbo's Brain-nimiseen yhtyeeseen, jonka kanssa levytti vuonna 1995 julkaistun albumin Excerpts From the Book of Mumbo. Poland erosi yhtyeestä vuonna 1996 ja vietti hiljaiseloa koko 90-luvun lopun.
Soolouran uusi alku (2000-)
Poland aktivoitui musiikkibisneksessä vuonna 2000 julkaistessaan ensimmäisen sooloalbuminsa 10 vuoteen. Polandin toinen sooloalbumi, Chasing the Sun menestyi edelleen tavallisella myyntitahdilla edeltäjänsä jalanjäljillä. Aktiivisen soolouransa johdosta Poland on Megadethin toinen jäsen, joka on yhtyeestä eroamisensa jälkeen pysytellyt kiinni musiikkibisneksessä. Toinen on Marty Friedman, jonka kanssa Poland myöhemmin esiintyi.
Vuoden 2000 lopulla Poland julkaisi soolokokoelman Rare Trax. Poland myös esiintyi samalla lavalla entisten Megadeth-muusikoiden Nick Menzan ja Marty Friedmanin kanssa. Vuonna 2002 Poland toi markkinoille uuden painoksen soolodebyytistään Return to Metapolis. Vuonna 2003 Poland liittyi Lamb of God -yhtyeen sessiokitaristiksi ja soitti sooloja yhtyeen kahdelle albumille, As the Palaces Burn ja Ashes of the Wake. Samana vuonna Polandin perustama yhtye OHM julkaisi debyyttilevynsä OHM, ja albumia seurasivat myös kolme muuta studiolevytystä: "Live" On KPFK 90.7 FM (2004), Amino Acid Flashback (2005) ja Circus of Sound (2008). Vuonna 2007 Poland julkaisi sooloalbuminsa, joka sisälsi livemateriaalia. Albumin nimi oli Return to Metalopolis – Live. Poland oli mukana myös vuonna 2009 ilmestyneellä Led Zeppelin -tribuuttialbumilla.
Lyhyt paluu Megadethiin (2004)
Vuonna 2004 Dave Mustaine pyysi Polandia soittamaan kitaraa Megadethin kymmenennelle studioalbumille The System Has Failed. Mustaine ja Poland kuitenkin sopivat Polandin olevan ainoastaan studiomuusikon roolissa, sillä Mustaine oli päättänyt valita tulevan kiertueen kitaristiksi Glen Droverin. Poland oli kuitenkin tyytyväinen päästessään soittamaan albumille.
Diskografia
Sooloalbumit
Megadeth
OHM
Lamb of God
Damn the Machine
OMPHREY
Muut julkaisut
Samantha Womack
thumb|Samantha Womack vuonna 2016. Samantha Zoe Womack (ent. Janus; s. 2. marraskuuta 1972) on brittiläinen näyttelijä ja laulaja. Hän edusti maataan Eurovision laulukilpailussa 1991 kappaleella ”A Message To Your Heart” ja sijoittui kymmenenneksi.
Janus on esiintynyt lukuisissa televisiosarjoissa (mm. EastEnders) ja elokuvissa.
Linna (täsmennyssivu)
Linna voi tarkoittaa seuraavia:
Pentálofos
Pentálofos (, ”Viisi kukkulaa”) voi viitata seuraaviin paikkoihin Kreikassa:
Shadow King
Shadow King oli lyhytikäiseksi jäänyt hard rock -yhtye, jonka muodostivat kitaristi Vivian Campbell, laulaja Lou Gramm, basisti Bruce Turgon ja rumpali Kevin Valentine. Yhtyeen ainoa albumijulkaisu oli vuoden 1991 Shadow King. Vaikka kiertuekin oli suunnitteilla, yhtye ehti esiintyä yhdessä vain kerran ennen hajoamistaan.
Yhtyeen synty
Foreignerin laulajan Lou Grammin julkaistua toisen soololevynsä Long Hard Lookin vuonna 1990 hän ja yhtyekaveri Bruce Turgon alkoivat kehitellä materiaalia uudelle albumille. Levyn piti alun perin olla Grammin soolo, mutta jossakin vaiheessa heistä alkoi tuntua siltä, että levy toimisi paremmin oikean yhtyeen voimin. Gramm ja Turgon jatkoivat uusien kappaleiden kirjoittamista ja esiäänitystä sekä järjestivät koesoittoja rumpalille ja kitaristille. Gramm ehdotti kitaristiksi muun muassa Diossa ja Whitesnakessa soittanutta Vivian Campbelliä, jonka kanssa hän oli jo työskennellyt ensimmäisellä soololevyllään. Levy-yhtiö Atlantic ehdotti rumpalin paikalle Kevin Valentinea. Koesoittojen jälkeen yhtyeen kokoonpano oli päätetty.
Shadow King
Nelikon ensimmäinen projekti yhtyeenä oli äänittää kappale ”One Dream” seikkailuelokuva Highlander 2 – Paluun (1991) soundtrackille. Tämän jälkeen varattiin studioaikaa albumin nauhoittamiseen. Pääosa materiaalista oli Grammin ja Turgonin käsialaa, tosin oli puhetta myös myöhemmin yhtyeeseen liittyneiden Campbellin ja Valentinen suuremmasta osuudesta seuraavalla albumilla.
Yhtyeen nimi lähti Grammin ehdotuksesta ja sen katsottiin kuvastavan sitä, että kaikki jäsenet olivat aikaisemmin soittaneet suuryhtyeiden varjossa ja olivat nyt valmiita astumaan esiin varjoista. Levy ilmestyi loppuvuodesta 1991. Kansainvälisesti julkaistu singlevalinta ”I Want You” sai Atlanticin tuella niin radio- kuin videosoittoakin. Suunnitteilla oli myös Britannian ja Yhdysvallat kattava kiertue, joka olisi päättynyt keväällä 1992. Ensimmäinen, MTV Europen Headbanger's Ballin kattavasti mainostama konsertti oli Lontoon Astoria-teatterissa 13. joulukuuta 1991 (mukana konsertissa oli losangelesiläinen sessiokosketinsoittaja Rick Serrate). Tämä ensimmäinen esiintyminen yhdessä jäi kuitenkin myös heidän viimeisekseen. Jäsenet ymmärsivät, ettei ”keinotekoisesti” koottu yhtye toiminut lavalla.
Romanikulttuurin museo
Suomen romanikulttuurin museo perustettiin laulaja Hilja Grönforsin ja elokuvaohjaaja Katariina Lillqvistin yhteistyönä. Heidän projektinsa sai alkunsa 1980-luvulla Porvoon romanifestivaaleilla. Yhteistyön myötä he alkoivat kerätä romanikulttuurin esineitä, kuten perinteisiä pukuja ja käsityötä. Myös elokuvia ja äänitteitä tuotettiin kulttuurin dokumentoimiseksi. Vuonna 2018 museo rekisteröitiin virallisesti ja sai ensimmäiset pitkäaikaiset avustukset ja rahoituksen. Museo on tehnyt yhteistyötä kansainvälisten toimijoiden kanssa ja järjestänyt näyttelyitä ja tapahtumia. Tällä hetkellä museo suunnittelee yhteistyötä Oulu 2026 -Euroopan kulttuuripääkaupunkihankkeen kanssa ja työpajoja nuorille romanitaiteilijoille.
Shadow King
Hajoaminen ja myöhemmät vaiheet
Hieman konsertin jälkeen yhtyeen jäsenet tulivat omiin johtopäätöksiinsä Shadow Kingin tulevaisuudesta. Turgon päätti mieluummin keskittyä Grammin sooloprojektiin kuin Shadow Kingiin. Vaikka taustalla kiertueen Amerikan-osuutta koetettiinkin edelleen järjestää, Campbell ilmoitti jättävänsä yhtyeen. Jonkin aikaa eli suunnitelma kysyä kitaristiksi Mister Misterissä soittanutta Steve Ferrisiä, mutta lopulta kiertue peruttiin ja yhtyeen tie tuli päätökseensä.
Gramm ja Turgon jatkoivat yhteistyötään ja alkoivat työskennellä Grammin uuden soololevyn parissa. Campbell liittyi Def Leppardiin täyttämään huumeisiin menehtyneen Steve Clarkin paikkaa. Valentine liittyi hard rock -yhtye Cinderellan kokoonpanoon heidän vuoden 1994 Still Climbing -kiertueelleen.
Pihlajaperhonen
Pihlajaperhonen (Aporia crataegi) on kaaliperhosten heimoon kuuluva suurikokoinen päiväperhonen. Laji esiintyy palearktisella alueella.
Levinneisyys
Pihlajaperhonen esiintyy Pohjois-Afrikasta ja Länsi-Euroopasta Aasian lauhkeiden osien kautta Koreaan ja Japaniin. Laji puuttuu Euroopassa pohjoisimmista osista, Britteinsaarilta sekä Korsikasta ja Sardiniasta.
Suomessa levinneisyys ulottuu suunnilleen Oulun ja Kuhmon seuduille. Esiintyminen on kuitenkin paikoittaista, voimakkaimmat kannat ovat Kaakkois-Suomessa.
Elinympäristö
Pihlajaperhosen elinympäristöä ovat niityt, puutarhat, pientareet, metsänreunat ja metsänaukiot, merenpinnan tasolta noin 2 000 metrin korkeuteen asti.
Lentoaika ja elintavat
pienoiskuva|200px|Toukkia Lentoaika on yhtenä sukupolvena yleensä toukokuusta heinäkuuhun riippuen esiintymisalueesta. Suomessa paras lentoaika on keskimäärin kesäkuun loppupuolella ja heinäkuun alkupuolella. Pihlajaperhonen on kyvykäs lentäjä, joka liitelee paljon. Perhoset ovat kuitenkin paikkauskollisia. Pihlajaperhoset parveilevat ja kerääntyvät toisinaan rykelmiksi maahan imemään kosteutta.
Hettee
Hettee on Keski-Suomessa Jyväskylässä Hoikanpohjan kylän lähellä sijaitseva lampi.
Pihlajaperhonen
Lentoaika ja elintavat
Toukat kutovat puiden ja pensaiden lehdille seittiverkkoja, jonka suojassa ne elävät suurina ryhminä. Laji talvehtii keskenkasvuisena toukkana. Koteloituminen tapahtuu mataliin oksiin ja ruohonkorsiin.
Hettee
Maantietoa
Lammen pinta-ala on 1,1 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Saajoen valuma-alueella (14.27), jonka Kattilaojan valuma-alueeseen (14.274) se kuuluu. Lammen vedenpinnan korkeus on 145,8 metriä mpy.
Pihlajaperhonen
Ravintokasvi
Toukan ravintokasveja ovat monet ruusukasvien (Rosaceae) heimon lajit, kuten kotipihlaja (Sorbus aucuparia), ruotsinpihlaja (Sorbus intermedia), suomenpihlaja (Sorbus hybrida), tuomi (Prunus padus), oratuomi (Prunus spinosa), orapihlajat (Crataegus), tarhaomenapuu (Malus domestica) ja pensasangervot (Spiraea) sekä joskus myös koivut (Betula). pienoiskuva|vasen|150px|Kotelo
Moskovan valot
Moskovan valot on Tihon Nikolajevitš Hrennikovin säveltämä ja Mihail Matusovskin sanoittama melankolinen venäläinen rakkauslaulu. Tunnetuimmat suomenkieliset sanat lauluun kirjoitti Pauli Salonen vuonna 1965. Laulun on sanoittanut myös Sauvo Puhtila. Laulun levytti ensimmäisenä Reijo Taipale vuonna 1965. Tunnetuimman version laulusta on levyttänyt Georg Ots (1973). Sen ovat levyttäneet myös mm. Reijo Kallio (1977), Pekka Himanka (1979), Eila Pienimäki (1989) ja Erkki Junkkarinen (1990).
Laulu alkaa sanoilla: "Sinut kerran löysin ystäväin, Kuljit hetken yössä vierelläin. Silmäs mua katsoi niin, Kutsui lemmenhaaveisiin, Ja meille loisti valot Moskovan."
Luettelo Riihimäen julkisista taideteoksista ja muistomerkeistä
Luettelo Riihimäen julkisista taideteoksista ja muistomerkeistä sisältää Riihimäen kaupungissa olevat pysyvät patsaat, muistomerkit ja muistolaatat.
Etelä-Andamaanit
Etelä-Andamaanit on yksi Intian Andamaanien ja Nikobaarien territorion kolmesta piirikunnasta. Se pitää sisällään Andamaanien saariston eteläisen osan. Piirikunnan pääkaupunki on Port Blair.
Vuoden 2011 väestönlaskennassa Etelä-Andamaaneilla oli 238 142 asukasta, mikä on noin 60 prosenttia Andamaanien ja Nikobaarien territorion kokonaisväestöstä.
Neutraloituminen
Vahvat hapot ja emäkset
Jos vesiliuokseen lisätään vahvaa happoa, kuten suolahappoa (HCl), hajoaa eli dissosioituu tämä vahvan hapon määritelmän mukaisesti liuokseen kokonaan reagoiden veden (H2O) kanssa muodostaen kloridi-ioneja (Cl-) ja happamia oksoniumioneja (H3O+) sisältävän happaman vesiliuoksen: Jos vesiliuokseen lisätään vahvaa emästä, kuten natriumhydroksidia (NaOH), dissosioituu tämäkin kokonaan muodostaen natriumioneja (Na+) ja emäksisiä hydroksidi-ioneja (OH-) ja sisältävän emäksisen vesiliuoksen:
Jos NaOH- ja HCl-molekyylejä lisätään samaan vesiliuokseen yhtä monta eli yhtä monta moolia, tapahtuu liuoksessa neutraalin liuoksen muodostumiseen johtavia reaktioita. Neutralisoitumista ei kuitenkaan tapahtuisi, jos vahva happo tai emäs olisikin moniarvoinen, kuten kahdenarvoiset H2SO4 tai Ba(OH)2. Suolahapon ja natriumhydroksidin välisessä vesiliuoksessa tapahtuu muun muassa seuraavanlaisia neutraloitumisreaktioita: Liuoksessa tapahtuu myös oksonium- ja hydroksidi-ionien välisiä neutraloitumisreaktioita:
Myös useita muita samankaltaisia reaktioita voi tapahtua, mutta kaikista mahdollisista reaktioista huolimatta niiden lopputuloksena liuos muuntuu neutraaliksi, jolloin sen pH on 7. Yllä olevassa suolahapon ja natriumhydroksidin välisessä reaktiossa muodostuu natriumkloridia (NaCl), mutta vesiliuoksessa tämä suolaksi luokiteltava ioniyhdiste tavallisesti liukenee (dissosioituu) liuokseen vapaiksi ioneiksi ja reaktio on pikemminkin:
Joidenkin happojen ja emästen reaktioissa muodostuu kuitenkin suoloja, jotka liukenevat vain osittain liukoisuustulonsa osoittavan määrän mukaan. Osa suoloista siis jää kiinteäksi sakaksi liuoksen pohjalle. Tätä voidaan joskus käyttää hyväksi yhdisteiden erottelumenetelmänä, jota kutsutaan ulossuolaukseksi.
Heikot hapot ja emäkset
Happo tai emäs voi olla myös heikko (katso heikko happo ja heikko emäs). Tällöin sen dissosioituminen on heikon hapon/emäksen määritelmän mukaisesti epätäydellistä ja dissosioituminen tapahtuu yhtä pitkälle kuin hapon tai emäksen happovakio (tai emäsvakio) sallivat. Heikko happo, kuten etikkahappo, dissosioituu vesiliuoksessa vain osin eli osa siitä jää etikkahapoksi ja osa reagoi asetaatiksi. Reaktio on siksi tasapainoreaktio, jota merkitään kaksisuuntaisella nuolella (⇌):
Kaikki heikkojen happojen ja emästen dissosioitumiset ovat aina tasapainoreaktioita.
Jos yhtä monta molekyyliä heikkoa happoa ja vahvaa emästä reagoivat keskenään, ei liuos neutraloidu, vaan lopputuloksena syntyvä liuos on emäksinen ja neutraalin liuoksen tekemiseksi heikkoa happoa tarvitaan enemmän kuin lähtöaineena olevaa vahvaa emästä. Tilanne on päinvastainen, jos happo onkin vahva ja emäs heikko. Neutraalin liuoksen tekemiseen vaadittujen ainemäärien laskemiseksi tulee tietää aineiden happovakiot (jotka ovat lämpötilariippuvaisia) ja se, kuinka moniarvoisia hapot tai emäkset ovat. Esimerkiksi HCl on yhden-, H2SO4 kahden- ja H3PO4 kolmenarvoinen happo, ja heikkoa emästä vaaditaan kunkin vesiliuoksen neutralointiin eri määrät, vaikka näitä happoja olisikin lisättynä kuhunkin liuokseen yhtä monta molekyyliä. Moniarvoisten happojen ja emästen osalta tuleekin huomioida, että moniarvoisten happojen ja emästen hajoamistuotteet ovat myös happoja ja emäksiä ja voivat reagoida edelleen.
Heikon hapon ja heikon emäksen välisessä reaktiossa ei automaattisesti synny neutraalia liuosta niin kuin vahvan hapon ja vahvan emäksen välisessä reaktiossa, vaan syntyvän liuoksen pH riippuu reagoivan hapon ja emäksen happo- tai emäsvakioista sekä siitä, monenko arvoisia reagoivat happo ja emäs ovat.
Historia
Jo 1644 Robert Boyle kuvaili useiden kasveista eristettyjen indikaattorien värimuutosten johtuvan liuoksen happamuudesta (happamasta mausta) julkaisussaan Experiments and considerations touching colours. Samalla hän tunnisti olevan olemassa neutraaleita yhdisteitä, jotka eivät saaneet aikaan värimuutoksia kumoten tuolloin joissain piireissä vallinneen käsityksen siitä, että aineet ovat joko happamia tai emäksisiä. Julkaisua voidaan pitää indikaattorien varhaishistorian yhtenä merkittävimmistä. Boyle ei kuitenkaan löytänyt indikaattoreita vaikka tunnisti niiden kemiallisen merkityksen. Esimerkiksi litmus-indikaattoreita käytti tiettävästi espanjalainen alkemisti Arnaldus de Villa Nova jo noin vuonna 1300 ja englantilainen lääkäri Edward Jorden (1569–1632) kuvasi ennen Boylea emästen muuntavan erään punertavan kankaan sinertäväksi ja happojen palauttavan punaisen värin. Lisäksi kasvien indikaattorivärejä käytettiin keskiajalla laajalti kankaiden värjäykseen.
1800-luvulle tultaessa aineiden tunnistettiin koostuvan atomeista ja neutralisoituminen määriteltiin uudelleen tasapainoreaktioiden kautta ja liuoksen neutraalius protoni- eli H+ -pitoisuuksien kautta. 1887 Svante Arrhenius esitti happomallinsa. 1909 S. P. L. Sørensen keksi pH-arvon käsitteen helpottamaan protonipitoisuuden merkintätapaa. 1923 Brønsted ja Lowry esittivät oman happomallinsa, jota käytetään nykyään laajalti.
Takachiho
Takachiho voi tarkoittaa:
The Phantom Agony
The Phantom Agony on sinfoninen metalliyhtye Epican debyyttialbumi, joka ilmestyi 2003.
Albumi nousi Alankomaissa MegaCharts-listan kahdeksannelle sijalle, ja pysyi listalla yhteensä kuusi viikkoa.
Landella
Landella on Pelle Miljoona & Rockers -yhtyeen neljäs ja Pelle Miljoonan 19. albumi. Se julkaistiin keväällä 1995. Albumi äänitettiin akustisilla soittimilla Manssilan tilalla Orimattilassa. Se sisältää sekä vanhempia että uudempia kappaleita Pelle Miljoonalta ja Tumppi Varoselta uusina versioina.
Alkaliparisto
thumb|Erilaisia alkaliparistoja. Alkaliparistot ovat paristoja, jotka kehittävät energiaa sinkin ja mangaanidioksidin (MnO2) välisissä reaktioissa.
Alla Bajanova
Alla Bajanova (18. toukokuuta 1914 – 30. elokuuta 2011 ) oli venäläinen laulaja jota on toisinaan verrattu Édith Piafiin hänen yksinkertaisen, mutta dramaattisen esiintymisensä vuoksi. Hän syntyi oopperalaulajan perheeseen. Perhe muutti Pariisiin 1918. Hän esiintyi ensi kerran julkisuudessa yhdeksänvuotiaana.
Alkaliparisto
Alkaliparistoissa anodi on tehty sinkkijauheesta ja katodi mangaanidioksidista. Alkaliparistot käyttävät elektrolyyttinä kaliumhydroksidiä (KOH), missä ne eroavat sinkki-hiili-paristoista, jotka käyttävät joko ammoniumkloridia tai sinkkikloridia. Puolireaktiot ovat: ja
thumb|150px|Alkaliparisto, jossa havaittavissa kaliumhydroksidivuotoa. Ajan myötä alkaliparistot ovat alttiita vuotamaan emäksistä kaliumhydroksidia, joka saattaa aiheuttaa hengitys-, silmä- tai ihoärsytystä. Vuotoja voidaan estää laittamalla yhteen laitteeseen vain saman tyypin paristoja, vaihtamalla kaikki paristot samaan aikaan ja poistamalla ne laitteista varastoinnin ajaksi.
Hislavišti
Hislavišti on pieni kaupunkityyppinen taajama ja Hislavištin piirin keskus Smolenskin alueen länsilaidalla Venäjällä. Taajama sijaitsee Dneprin sivuhaara Sožin yläjuoksun länsirannalla ja Smolenskin eteläpuolella; maanteitse alueen pääkaupunkiin on 78 kilometriä. Valko-Venäjän rajalle on 26 kilometriä. Lähin rautatieasema on 35 kilometrin päässä koillisessa.
Vuonna 2010 taajamassa asui 2 288 ja koko piirissäkin vain 4 972 henkeä.
American Song Contest
Ensimmäisen tuotantokauden kilpailun voittajaksi nousi Oklahoman AleXa kappaleella "Wonderland".
Hislavišti
Taajamassa ja sen lähiseudulla oli neuvostoaikana pellavan, juuston, alkoholin ja tiilien tuotantoa.
American Song Contest
Alkuperä
Eurovision laulukilpailu on Euroopan yleisradiounionin eli EBU:n järjestämä vuosittainen laulukilpailu, johon osallistuu pääasiassa Euroopan maita, joista jokaiselle valitaan yksi edustaja. Se sijoittuu maailman katsotuimpien ei-urheilutapahtumien joukkoon, sillä ympäri maailman sitä katsoo satoja miljoonia ihmisiä vuosittain.
Netflix allekirjoitti sopimuksen vuosien 2019 ja 2020 kilpailujen suoratoistolle. Suoratoistopalvelu aikoi julkaista Eurovision Song Contest: The Story of Fire Saga -musikaalikomediaelokuvan vuoden 2020 kilpailun yhteydessä, mutta sen peruuttamisen takia elokuva julkaistiin kuukautta myöhemmin 26. kesäkuuta 2020. Elokuvasta tuli Netflixin katsotuin elokuva sen ensimmäisenä viikonloppuna. Story of Fire Saga tutustutti myös elokuvan katsojat Eurovision laulukilpailu -formaattiin ja sen suosioon Euroopassa. Elokuvan kappale Husavik sai ehdokkuuden parhaan alkuperäisen kappaleen palkintoon 93. Oscar-gaalassa.
Suunnitelmissa oli kehittää yhdysvaltalainen versio Eurovision laulukilpailusta jo vuonna 2006 ja Ben Silverman kehitti kilpailua NBC:lle haastaakseen American Idolin. Silverman sanoi vuonna 2020 yrittäneensä toteuttaa projektia 20 vuoden ajan, myös silloin, kun hän oli NBC:n puheenjohtaja.
Tuotanto
Christer Björkman ja Ola Melzig, jotka tunnetaan heidän rooleistaan Eurovision laulukilpailun tuottajina, ilmoittivat Tel Avivissa pidetyssä lehdistötilaisuudessa muutama päivä ennen vuoden 2019 kilpailua, että he ovat hankkineet EBU:lta oikeuden tuottaa yhdysvaltalaista sovitusta kilpailusta. Björkman ja Melzig olisivat tuottajina Anders Lenhoffin ja Peter Settmanin kanssa.
Variety ilmoitti vuonna 2020, että kilpailussa esiintyisi ammattimuusikoita, kuitenkin enintään kuuden jäsenen ryhmiä. Toukokuussa 2021 otettiin käyttöön online-lähetysalusta, jonka kautta ehdot täyttävät artistit voivat hakea kilpailuun. Osallistujien oli lueteltava kaikki osavaltiot ja territoriot joihin heillä on "aito, syvä yhteys" hakuprosessin aikana. Verkkosivusto korosti, että lähetettyjen kappaleiden on oltava alkuperäisiä missä tahansa genressä, eikä niitä saa olla julkaistu kaupallisesti. Kilpailu kuvattiin Universal Studiosissa, Kaliforniassa.
NBC oli alun perin ajoittanut kilpailun ensi-illan helmikuun 21. päivälle, mutta sitä siirrettiin kuukaudella eteenpäin America's Got Talent:Extremen COVID-19:ään liittyvän Omicron-variantin takia. Kilpailun finaali oli 9. toukokuuta 2022, vain päivä ennen vuoden 2022 Eurovision laulukilpailun ensimmäistä semifinaalia.
Yhdysvaltojen ulkopuolella ohjelmaa lähetti ainakin Suomen Yle, Islannin RÚV ja Ruotsin SVT.
Formaatti
Kilpailuun osallistui kaikki Yhdysvaltain 50 osavaltiota, viisi Yhdysvaltain territoriota ja pääkaupunki Washington DC. Osallistuvat territoriot olivat Amerikan Samoa, Guam, Pohjois-Mariaanit, Puerto Rico ja Yhdysvaltain neitsytsaaret. Jokainen edustaja esitti kappaleensa suorassa televisio-ohjelmassa. Kilpailuun voi osallistua sooloartisteja, duoja, bändejä tai dj:tä. Voittaja määritetään yleisön ja tuomariston äänien perusteella.
Kilpailussa oli karsintavaihe, semifinaalit ja finaali. Kullakin karsintakierroksella 11-12 kappaletta kilpaili neljästä paikasta semifinaalissa, ja lopputulos ratkesi tuomaristopaneelin ja puhelinäänestyksen perusteella. Tuomaristo päätti jokaisella kierroksella automaattisen karsinnan, kun taas loput kolme paikkaa ratkaistiin tuomariston ja yleisöäänestyksen yhdistelmällä. Lisäksi kaksi eniten toistetunta artistia palasi pelastusvalinnoilla semifinaaleihin.
22 semifinalistia kilpaili viidestä paikasta finaalissa, jonka tuloksen ratkaisivat tuomaristopaneelin äänet ja yleisöäänestys. Finaalissa äänet jaettiin Euroviisujen tyyliin, jossa tuomaristot, osavaltiot ja territoriot antoivat 12, 10, 8–1 pistettä kymmenelle lempikappaleelleen. Tuomaristot olivat jaettu maantieteellisiin alueisiin.
Ensimmäinen alkuerä
Tuomariston jatkoon pääsijä Yhdistetty jatkoon pääsijä  Pelastusvalinta
Toinen alkuerä
Toinen alkuerä kilpailtiin 28. maaliskuuta 2022.
Tuomariston jatkoon pääsijä Yhdistetty jatkoon pääsijä  Pelastusvalinta
Kolmas alkuerä
Kolmas alkuerä kilpailtiin 4. huhtikuuta 2022.
Neljäs alkuerä
Neljäs alkuerä kilpailtiin 11. huhtikuuta 2022.
Tuomariston jatkoon pääsijä Yhdistetty jatkoon pääsijä
Viides alkuerä
Viides alkuerä kilpailtiin 18. huhtikuuta 2022.
Tuomariston jatkoon pääsijä Yhdistetty jatkoon pääsijä